Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за приемане на програма на Съюза в подкрепа на специфични дейности в областта на финансовото отчитане и одита за периода 2014 — 2020 г. /* COM/2012/0782 final - 2012/0364 (COD) */





ОБЯСНИТЕЛЕН МЕМОРАНДУМ 1. КОНТЕКСТ НА ПРЕДЛОЖЕНИЕТО Единният пазар е едно от най-големите постижения на Европейския съюз. Интегрираният и добре функциониращ вътрешен пазар e абсолютно необходим, за да бъде успешно изпълнена стратегията „Европа 2020“ и икономиката на ЕС да поеме по пътя на устойчивия растеж с цел преодоляване на настъпилата през 2008 г. финансова криза и последвалата криза на държавния дълг. Глобалният характер на капиталовите пазари изисква нормите за финансово отчитане и одита да бъдат хармонизирани на световно равнище, тъй като това е от съществено значение за правилното функциониране на тези пазари, а също и за изграждането на интегриран пазар за финансови услуги в ЕС. С цел да хармонизира законодателството на равнището на ЕС през 2002 г. ЕС реши да приеме международни счетоводни стандарти (МСФО), вместо да въвежда собствен набор от регионални стандарти за финансово отчитане, което би засилило регионалното фрагментиране в световен мащаб. С увеличаване броя на страните, които приемат и прилагат МСФО, Европа ще трябва да упражнява повече влияние в процеса на разработване на международните стандарти, за да бъде чут нейният глас. Позицията на Съюза ще бъде чута и следвана само ако тя е единна. ЕКГФО[1], която е консултативният орган на Европейската комисия по техническите аспекти на счетоводното отчитане, постепенно навлезе в ролята си да предоставя ценен практически и технически принос в процеса на СМСС при разработване на стандарти. Както организацията, изработваща международните стандарти, така и органът, представляващ интересите на Европа, трябва да са независими, да разполагат с достатъчен капацитет и необходимия експертен опит да предоставят необходимата информация за разработването на висококачествени стандарти и да бъдат финансово добре обезпечени, за да могат дългосрочно да изпълняват своята мисия от обществен интерес. За тези цели през 2009 г. Европейският парламент и Съветът приеха програма на Общността в подкрепа на специфични дейности в областта на финансовите услуги, финансовото отчитане и одита[2]. Срокът ѝ изтича на 31 декември 2013 г. Целта на настоящия регламент е да се поднови тази програма за следващата финансова рамка (2014—2020 г.), което да позволи през този период да бъдат извършвани директни вноски от бюджета на Съюза за финансиране на бенефициерите по програмата. Първоначалните бенефициери по програмата бяха комитетите на надзорните органи[3], Фондацията на Съвета по международните счетоводни стандарти (ФСМСС), Европейската консултативна група по финансово отчитане (ЕКГФО) и Надзорният съвет за отчитане и отразяване на обществения интерес (PIOB). Решението също така предвиждаше възможността за включване на нов или замяна на стар бенефициер. През 2010 г. бяха създадени европейските надзорни органи, които поеха между другото отговорностите на предишните комитети на надзорните органи. Поради това настоящият регламент има за цел удължаване на съфинансирането от Съюза за останалите бенефициери, а именно Фондацията на МСФО (правоприемник на ФСМСС), ЕКГФО и PIOB. 1.1. Финансово отчитане: Фондацията на МСФО Разразилата се през 2007 г. криза на финансовите пазари показа значението на прозрачността, вследствие на което въпросът за счетоводните стандарти излезе на челна позиция в политическия дневен ред. Стана ясно, че създаването на по-благоприятна бизнес среда и установяването на равнопоставени международни условия за упражняване на стопанска дейност следва да бъдат съчетани с прозрачност и сравнимост, които спомагат за доброто функциониране на световните капиталови пазари. Световните лидери осъзнаха изключителното значение от наличието на единен набор от висококачествени международни счетоводни стандарти[4]. С решението си да приеме международните счетоводни стандарти (МСФО и КРМСФО) като част от правото на Съюза Европейският съюз показа лидерство в тази област. В съответствие с Регламент № 1606/2002 („Регламент относно МСС“) дружества, регистрирани на фондовата борса в ЕС, трябва да изготвят своите консолидирани финансови отчети, като използват международните счетоводни стандарти, приети в Съюза. Държавите членки могат да изискват или да позволят използването им за годишните счетоводни отчети и/или за дружества, които не са регистрирани на фондова борса в ЕС. Финансовите отчети на европейските дружества, прилагащи приетите в Съюза МСФО, се приемат на редица капиталови пазари по света, включително в САЩ, Австралия и Япония, без да се налага извършване на преизчисление. С нарастване броя на страните, които приемат или преминават към използване на МСФО, се отбелязва постоянен напредък към постигането на целта за единен набор от световноприети, международни счетоводни стандарти. Международните счетоводни стандарти (МСФО и КРМСФО) са разработени от СМСС и Комитета за разяснение на МСФО. Тези две организации са под шапката на Фондацията на МСФО, която отговаря за тяхното правилно функциониране и надлежно финансиране. Органът, разработващ качествени счетоводни стандарти, трябва да бъде независим и се нуждае от достатъчен капацитет за набиране на висококачествен персонал. За тази цел той има нужда от сигурно, независимо, надеждно и предвидимо финансиране в дългосрочен план. В допълнение към финансирането управлението на Фондацията на МСФО трябва да допринася за независимото, надеждно и правилно функциониране на организацията. То беше подобрено през последните години, особено със създаването на Групата за текущо наблюдение (Monitoring Board). Този орган беше създаден с цел да се въведе отчетност и подходящо представителство на обществения интерес в организацията. Беше подобрена ефективността на Консултативния съвет по стандартите и беше създаден Комитет по надзор върху процедурата за надлежна проверка. Необходима е допълнителна работа, за да се гарантира, че Фондацията на МСФО засилва своя статут на автор на висококачествени стандарти, който отговаря на глобалния характер на капиталовите пазари. За тази цел с Решение 716/2009 Европейският съюз показа, че е готов да предостави на Фондацията за МСФО (ФМСФО) необходимата финансова подкрепа под формата на твърда схема на съфинансиране. Съюзът, заедно с някои отделни държави членки, започна да прави вноски в бюджета на Фондацията за МСФО, съответстващи на неговия дял в международните капиталови пазари. Вноската на ЕС в бюджета на Фондацията за МСФО през 2011 финансова година беше 4 229 165,14 евро (17 % от общите допустими разходи на фондацията за същата година). Според окончателния доклад на Съвета за мониторинг относно Прегледа на управлението на Фондацията на МСФО[5], публикуван на 9 февруари 2012 г., членството в Съвета за мониторинг ще бъде обвързано с финансовото участие в бюджета на Фондацията на МСФО. Поради това е важно ЕС да продължава да прави вноски в бюджета на Фондацията на МСФО, съответстващи на икономическата му тежест в световен план, ако Европа иска да запази сегашната си позиция на международната сцена за финансово отчитане. 1.2. Финансово отчитане: Европейска консултативна група за финансова отчетност (ЕКГФО) ЕКГФО беше създадена през 2001 г. като частна организация, която да предоставя на Европейската комисия технически опит по въпросите на финансовото отчитане. В началото ЕКГФО отправяше основно препоръки към Комисията относно това, дали даден международен счетоводен стандарт, който предстои да бъде приет в Съюза, отговаря на техническите критерии за одобрение[6]. Постепенно ЕКГФО пое задачата да упражнява активно влияние върху СМСС при изработването на стандартите. Тя предоставя информация, като издава писмени коментари по проектостандарти и участва на ранен етап в работата, като публикува дискусионни материали относно действащите счетоводни въпроси. Писмените коментари на ЕКГФО се четат и цитират в целия свят. Първоначално представителството и правото на глас в управителните органи на ЕКГФО (като например общото събрание и надзорния съвет) бяха обвързани с финансовото участие в бюджета на ЕКГФО. ТЕГ (Техническа експертна група) ― органът, натоварен с основната техническа работа, винаги е била независима. През 2008 г. управлението на ЕКГФО бе изцяло реформирано с цел да отрази нарасналата обществена роля на органа – превръщането му в платформа за формиране на единна европейска позиция по въпросите на счетоводното отчитане. Целта беше да се осигури по-голям публичен надзор и отчетност. Две важни промени бяха направени: · създаден беше Комитет по планирането и обезпечаването с ресурси, в рамките на който се извършва инициативната работа на ранен етап и в който участват органите, изработващи националните стандарти; освен това · засилена беше ролята на Надзорния съвет: членовете му вече не са представители на финансиращите организации, а се назначават в лично качество. Членовете представляват различни заинтересовани страни — лицата, изготвящи стандартите (включително МСП), ползвателите и финансовите институции; или имат опит в правната политика ― като всички следва да действат в името на обществения интерес. От 17-те членове на Надзорния съвет четирима са т. нар. представители на публична политика: те имат опит по-специално в изработването на публичните политики и се номинират от Комисията. ТЕГ запазва отговорността за основната техническа работа на EFRAG. Всяка позиция на ЕКГФО по международните счетоводни стандарти трябва да бъде обсъдена и одобрена от ТЕГ, която действа като независим технически комитет от експерти. Председателят на ЕКГФО председателства заседанията на ТЕГ и ЕКГФО има свой собствен секретариат (състоящ се от счетоводители). Значителна част от работата на ТЕГ се състои в отправяне на препоръки към Комисията за одобрение и писмени коментари на вниманието на СМСС. По-голямата част от заседанията на ЕКГФО са открити за обществеността и представители на службите на Комисията могат да присъстват като наблюдатели на всички заседания на ЕКГФО. Целенасочената реформа на управлението през 2008 г. позволи на ЕКГФО да разшири своите инициативни дейности в сътрудничество с европейските структури за изготвяне на стандарти на национално равнище. Чрез по-нататъшни реформи в областта на управлението, работата по които ще започне през следващите месеци, ЕКГФО ще продължи да установява мерки, посредством които да гарантира, че тя ще се превърне във водеща платформа за изработване на позиция на ЕС по въпросите на финансовото отчитане и за участие на Съюза в работата на СМСС. За тази цел ЕКГФО ще извърши цялостен преглед на управленската си структура, като вземе предвид новостите в областта на международните стандарти за финансово отчитане. С увеличаване броя на страните, които приемат МСФО, ЕС трябва да предприеме стъпки да предотврати постепенната загуба на влияние и тежест в работата на СМСС. Ето защо, от жизнено значение е европейските интереси да бъдат добре представени на международно равнище. За тази цел е важно Европа да „говори с един глас“, който е авторитетен и технически компетентен. ЕКГФО се нуждае от стабилно, дългосрочно и диверсифицирано финансиране, за да бъде надежден и независим орган и да може да изработва висококачествени документи, като за целта използва уменията на висококачествени експерти. Освен това общоевропейската позиция е представена само ако наред с големите държави членки, Комисията съфинансира ЕКГФО от името на по-малките държави членки. Програмата за финансиране 2010—2013 г. беше приета с цел установяване на надеждно финансиране в дългосрочен план. Въз основа на решението за финансиране от ЕС, прието на 16 септември 2009 г., вноската на ЕС за ЕКГФО за 2011 фискална година възлезе на 2 288 160 евро (43 % от общите допустими разходи на ЕКГФО). Целите на програмата са дългосрочни; поради което е трудно да се правят заключения, след като са изминали само две пълни години на финансиране. Опитът от финансирането досега показва, че програмата е постигнала основните си цели. Наред с другото, тя позволи на ЕКГФО да разшири дейностите си и да извършва инициативна работа, да се среща със заинтересованите страни и да събира мненията им в рамките на събития за популяризиране, както и да повиши независимостта си, като осигури възнаграждение за председателя си от собствени средства. За повече информация относно натрупания досега опит, вижте ex ante оценката на службите на Комисията, приложена към настоящото предложение. 1.3. Одит: Надзорният съвет за отчитане и отразяване на обществения интерес (PIOB). Надзорният съвет за отчитане и отразяване на обществения интерес (PIOB) е испанска фондация с нестопанска цел, учредена в Мадрид. Основните партньори на PIOB са Групата за текущо наблюдение (Мonitoring group) ― органът, представляващ международните регулаторни органи и институции[7], и Международната федерация на счетоводителите (МФС) ― частна организация, представляваща счетоводителите и одиторите в световен мащаб[8]. PIOB се състои от десет члена, включително неговия председател, като Европейската комисия номинира двама от тези членове. Членовете на PIOB се предлагат от Групата за текущо наблюдение за тригодишен период в съответствие с меморандум за разбирателство. PIOB включва различни заинтересовани страни: законодателите (напр. Европейския парламент, националните законодатели), регулаторите и надзорните органи на финансовите пазари, включително органи за надзор на одиторите, националните структури за определяне на счетоводните стандарти и стандартите за одит, одиторите и представители на одиторската професия като цяло, лицата, изготвящи финансови отчети (дружества), ползвателите на финансовите отчети (напр. инвеститорите, анализаторите, научни работници, доставчици), академичните среди. Ролята на PIOB е да гарантира, че изискванията за надлежен процес, надзор и прозрачност са спазени на етапите на предлагане, разработване и приемане на даден международен стандарт за одит в рамките на Международната федерация на счетоводителите (МФС). Фондацията за МСФО се управлява от Съвет на попечителите, в която всеки член на PIOB е попечител. Въз основа на решението за финансиране от ЕС, прието на 16 септември 2009 г., вноската на ЕС за PIOB за 2010 фискална година възлизаше на 286 231 евро. Тази сума представлява 22 % от общата стойност на допустимите разходи на PIOB (1 301 050 евро). От друга страна, вноската на ЕС за PIOB за 2011 финансова година беше 288 991,78 евро, което също представлява 22 % от допустимите разходи на PIOB за същата година (1 313 599 евро). До този момент опитът от съфинансирането на дейността на PIOB е положителен. Европейската комисия имаше възможността да посети сградата на PIOB два пъти (март 2010 г. и април 2011 г.) и да провери неговата система за финансов контрол. Европейската комисия също така обучи персонал на органа за бюджетните процедури на ЕС. От практическа гледна точка дейностите, свързани с управлението на оперативните безвъзмездни средства, отпуснати за 2010 и 2011 фискални години, бяха много полезни и за двете страни. Това проправи пътя за по-ефикасно управление на бъдещите вноски за финансиране. Съфинансирането на PIOB от ЕС се превърна в пример за други потенциални участници. Понастоящем само МФС (около 78 %) и ЕС (около 22 %) предоставят съвместно финансиране на PIOB. Европейската комисия продължава да полага усилия за диверсифициране на финансирането на PIOB и за укрепване на неговата независимост спрямо сектора на одита. Няколко международни институции се очаква да предоставят средства за PIOB за 2013 бюджетна година. Освен това Групата за текущо наблюдение, PIOB и МФС създадоха работна група, която да избере и убеди няколко донори от целия свят да предоставят регулярно и дългосрочно финансиране на PIOB. Ако ЕС намали финансовия си ангажимент от сегашното ниво (което представлява 22 % от общия бюджет на органа) ще изпрати погрешно послание в момент, когато PIOB се опитва да диверсифицира своята структура на финансиране. Това е от решаващо значение и с оглед на настоящата реформа на пазара на одиторски услуги, която има за цел да увеличи независимостта на дружествата, на авторите на международните стандарти за одит (МСО), както и на органите за надзор на одита. 2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО В предварителната оценка, придружаваща предложението на Комисията за приемането на програмата за периода 2010 ― 2013 г.[9], Комисията направи оценка на възможните варианти на финансиране. Целите на програмата бяха да се гарантира стабилно, диверсифицирано, надеждно и адекватно финансиране и да се даде възможност на съответните органи да изпълнят своята мисия по независим и ефикасен начин. Безспорното заключение беше, че съфинансиране от Съюза е най-ефективният и подходящ вариант за постигане на тези цели. В предварителната оценка, придружаваща настоящото предложение, Комисията констатира, че програмата до този момент отговаря на очакванията и постига целите, поради което финансирането трябва да бъде продължено. Освен това програма за финансиране бе създадена за постигане на дългосрочни цели. Следователно е уместно да се предложи тя да бъде продължена през следващата финансова рамка за периода 2014 — 2020 г. 3. ПРАВНИ ЕЛЕМЕНТИ НА ПРЕДЛОЖЕНИЕТО 3.1. Правно основание Договорът за функционирането на Европейския съюз и по-специално член 114. В съответствие със законодателната политика на Комисията, приета като част от многогодишната финансова рамка, настоящата програма за финансиране се предлага под формата на регламент. 3.2. Принцип на субсидиарност Програмата на Съюза предвижда възможността за съфинансиране на дейностите на някои органи, преследващи цели, които са в обхвата и в подкрепа на политиката на Съюза в областта на финансовото отчитане и одита. Предложението е съобразено с принципа на субсидиарност, тъй като в съответствие с член 5 от Договора за Европейския съюз целите му не могат да бъдат постигнати в достатъчна степен от държавите членки и поради мащаба и ефекта на действието могат да бъдат постигнати по-добре на съюзно равнище. 3.3. Принцип на пропорционалност Предложението е съобразено с принципа на пропорционалност, определен в член 5 от Договора за Европейския съюз (ДЕС). Както бе отразено в ex-ante оценката, настоящият регламент не надхвърля необходимото за постигане на целите. Съюзното финансиране се предлага за конкретен и ограничен брой органи, които имат най-важна роля в областта на финансовите услуги. С оглед на настоящата институционална рамка новите договорености за финансиране ще осигурят стабилно, диверсифицирано, надеждно и адекватно финансиране, което ще позволи на съответните органи да изпълнят независимо и ефикасно мисията си, свързана със Съюза или която представлява обществен интерес за Съюза. Финансовото подпомагане ще се предоставя в съответствие с условията, определени в Регламент (ЕС, Евратом) № 966/2012 на Европейския парламент и на Съвета от 25 октомври 2012 година относно финансовите правила, приложими за общия бюджет на Съюза, и в Делегиран регламент (ЕС, Евратом) № …/….. на Комисията от 29 октомври 2012 г. относно определянето на подробни правила за прилагането на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза. 4. ОТРАЖЕНИЕ ВЪРХУ БЮДЖЕТА Общата сума, която ще се поеме от бюджета на Съюза, възлиза на 58,01 млн. евро по текущи цени за периода 2014—2020 г. Програмата е с продължителност от седем години и съответства на продължителността на финансовата перспектива за периода 2014—2020 г. 2012/0364 (COD) Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за приемане на програма на Съюза в подкрепа на специфични дейности в областта на финансовото отчитане и одита за периода 2014 — 2020 г. (текст от значение за ЕИП) ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ, като взеха предвид Договора за функционирането на Европейския съюз, и по-специално член 114 от него, като взеха предвид предложението на Европейската комисия, след предаване на проекта на законодателния акт на националните парламенти, като взеха предвид становището на Европейския икономически и социален комитет[10], в съответствие с обикновената законодателна процедура, като имат предвид, че: (1) С Решение № 716/2009/ЕО на Европейския парламент и на Съвета[11] беше приета програма на Общността в подкрепа на специфични дейности в областта на финансовите услуги, финансовото отчитане и одита. Въз основа на това решение Европейската консултативна група за финансова отчетност (EFRAG), Фондацията за международните стандарти за финансово отчитане (Фондацията за МСФО – правоприемникът на Фондацията на Съвета по международните счетоводни стандарти (ФСМСС) и Надзорният съвет за отчитане и отразяване на обществения интерес (PIOB) получиха съфинансиране от Съюза под формата на безвъзмездни средства за оперативни разходи до 31 декември 2013 г. (2) Разразилата се през 2008 г. финансова криза постави въпроса за финансовото отчитане и одита в центъра на политическата програма на Съюза. Добре функционираща обща рамка за финансова отчетност е от съществено значение за вътрешния пазар, за ефективното функциониране на капиталовите пазари и за постигането на интегриран пазар за финансови услуги в ЕС. (3) Глобалната икономика изисква глобален счетоводен език. Международните стандарти за финансово отчитане (МСФО), разработени от Съвета по международни счетоводни стандарти (СМСС), са приети и се използват в много юрисдикции в света. Такива международни счетоводни стандарти следва да бъдат разработени в рамките на прозрачен процес, отличаващ се с демократична отчетност. За да се гарантира, че интересите на Съюза са защитени и че глобалните стандарти са с високо качество и са съвместими с правото на Съюза, особено важно е интересите на Съюза да бъдат добре представени в този процес на разработване на международни стандарти. (4) В съответствие с Регламент (ЕО) № 1606/2002 на Европейския парламент и на Съвета от 19 юли 2002 г. относно прилагането на международните счетоводни стандарти[12], МСФО следва да бъдат включени в правото на Съюза, за да бъдат използвани от дружества, чиито ценни книжа са регистрирани на регулиран пазар в ЕС, при условие че МСФО отговарят на критериите, посочени в същия регламент. Следователно МСФО играят важна роля при функционирането на вътрешния пазар, поради което Съюзът е пряко заинтересован да гарантира, че процесът, чрез който се разработват и одобряват МСФО, води до създаването на стандарти, съответстващи на изискванията на нормативната уредба на вътрешния пазар. (5) МСФО се издават от СМСС, а свързаните с тях тълкувания ― от Комитета за разяснения на международните стандарти за финансово отчитане (КРМСФО), два органа в рамките на Фондацията за международните стандарти за финансово отчитане. Следователно е от съществено значение да се установят подходящи договорености за финансиране на Фондацията за МСФО. (6) Европейската консултативна група за финансова отчетност (ЕКГФО) беше създадена през 2001 г. от европейски организации, представляващи емитентите, инвеститорите и счетоводителите, които участват в процеса на финансово отчитане. В съответствие с Регламент (ЕО) № 1606/2002 ЕКГФО предоставя на Комисията становища дали даден счетоводен стандарт, издаден от СМСС, или дадено тълкувание, издадено от Комитета за разяснения на МСФО, чието одобрение предстои, отговаря на установените в посочения регламент критерии за одобрение. Освен това на световната сцена ЕКГФО се налага като представител на единната европейска позиция по въпросите на счетоводното отчитане. В това си качество ЕКГФО участва в процеса на СМСС по изработване на стандартите. (7) Като се вземе предвид ключовата роля на ЕКГФО в подкрепа на правото и политиката в областта на вътрешния пазар и за представяне на европейските интереси в процеса на разработване на стандарти на международно равнище, е необходимо Съюзът да осигури стабилно финансиране за ЕКГФО и по този начин да допринесе за обезпечаване на необходимите ѝ средства. (8) В областта на задължителния одит през 2005 г. Групата за текущо наблюдение — международна организация, която отговаря за наблюдението на реформата на управлението на Международната федерация на счетоводителите (МФС) — създаде Надзорния съвет за отчитане и отразяване на обществения интерес (PIOB). Ролята на PIOB е да наблюдава процеса, който води до приемането на Международните стандарти за одит (МСО), и други дейности на МФС от обществен интерес. Международните стандарти за одит (МСО) могат да бъдат приети в Съюза, при условие че са разработени по-специално в рамките на надлежен процес, при публичен надзор и прозрачност в съответствие с изискванията по член 26 от Директива 2006/43/ЕО на Европейския парламент и на Съвета от 17 май 2006 година относно задължителния одит на годишните счетоводни отчети и консолидираните счетоводни отчети[13]. В новите предложения за задължителния одит на годишните счетоводни отчети от 30 ноември 2011 г. се предвижда също така въвеждането на МСО в ЕС[14]. (9) Включването на МСО в правото на Съюза и ключовата роля на PIOB, чиято цел е да гарантира, че стандартите отговарят на предвидените в Директива 2006/43/ЕО изисквания, означава, че Съюзът е пряко заинтересован да гарантира, че процесът, чрез който са разработени и одобрени тези стандарти, води до приемането на стандарти, които са съвместими с нормативната уредба в областта на вътрешния пазар. Ролята на PIOB е изрично призната и в изменения текст на член 26, параграф 3, както се посочва в член 1 от предложението за Директива[15]. Следователно е важно да се осигурят подходящи договорености за финансиране на PIOB. (10) Органите, работещи в областта на счетоводното отчитане и одита, са силно зависими от предоставеното им финансиране и играят основна роля в Съюза, която е от решаващо значение за функционирането на вътрешния пазар. Предложените бенефициери по програмата, приета с Решение № 716/2009/ЕО, са получили съфинансиране от бюджета на Съюза посредством отпускането на безвъзмездни средства за оперативни разходи, което засилва независимостта им от частния сектор и от ad hoc финансиране, повишавайки по този начин техния потенциал и надеждност. (11) Опитът показва, че съфинансирането от Съюза осигурява ясно, стабилно, диверсифицирано, надеждно и адекватно финансиране за бенефициерите и им помага да изпълняват независимо и ефикасно мисията си от обществен интерес. Поради тази причина с вноската на Съюза следва да продължи да се осигурява достатъчно финансиране, предназначено за работата по разработване на международните счетоводни стандарти и международните стандарти за одит, и по-специално за Фондацията на МСФО, ЕКГФО и PIOB. (12) Освен промените в схемите им на финансиране Фондацията за МСФО и ЕКГФО проведоха управленски реформи, за да гарантират, че структурата и процесите им способстват за това, те да изпълняват мисията си в обществен интерес по независим, ефикасен, прозрачен начин, характеризиращ се с демократична отчетност. Що се отнася до Фондацията за МСФО, Групата за текущо наблюдение беше създадена през 2009 г., за да се гарантира публична отчетност и надзор; беше подобрена ефективността на Консултативния съвет по стандартите и прозрачността и беше регламентирана ролята на оценките на въздействието като част от надлежния процес на СМСС. (13) За нуждите на бюджетния орган в хода на годишната бюджетна процедура следва да се определи финансов пакет за цялата продължителност на програмата, който представлява основната референтна сума по смисъла на точка [17] от Междуинституционалното споразумение от XX/YY/201Z г. между Европейския парламент, Съвета и Комисията относно сътрудничеството по бюджетните въпроси и относно доброто финансово управление. (14) Регламент (ЕС, Евратом) № 966/2012 от 25 октомври 2012 година относно финансовите правила, приложими за общия бюджет на Съюза и Делегиран регламент (ЕС, Евратом) № …/….. на Комисията от 29 октомври 2012 г. относно определянето на подробни правила за прилагането на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза[16], които гарантира финансовите интереси на Съюза, трябва да се прилагат, като се вземат предвид принципите на опростеност и последователност при избора на бюджетни инструменти, ограничаването на броя на случаите, при които Комисията запазва пряка отговорност за изпълнението и управлението, както и необходимата пропорционалност между обема на ресурсите и административната тежест, свързана с тяхната употреба. (15) Програмата за съфинансиране, която трябва да бъде приета по силата на настоящия регламент, се очаква да допринесе за постигането на сравнимост и прозрачност на счетоводните отчети на дружествата в ЕС, за глобалното хармонизиране на стандартите за финансово отчитане чрез насърчаване на приемането на МСФО в световен мащаб и за насърчаване на сближаването на практиките и за въвеждане на висококачествени международни стандарти за одит във всички държави членки. Тази програма също така допринася за изпълнението на стратегията „Европа 2020“, като укрепва единния пазар на финансови услуги и капитали и допринася за външното измерение на стратегията. (16) Настоящият регламент следва да предвижда възможността за съфинансиране на дейностите на някои органи, преследващи цели, които са в обхвата или в подкрепа на политиката на Съюза в областта на разработването и одобряването на стандарти или на надзора на процесите за създаване на стандартите за финансовото отчитане и одита. (17) Съюзното финансиране се предлага за конкретен и ограничен брой органи, които играят най-важна роля в областта на финансовото отчитане и одита. Съобразно настоящата институционална рамка новите договорености за финансиране ще осигурят стабилно, диверсифицирано, надеждно и достатъчно финансиране, което ще позволи на съответните органи да изпълнят независимо и ефикасно мисията си, свързана със Съюза или която представлява обществен интерес за Съюза. (18) Финансовата подкрепа следва да се предоставя в съответствие с условията, установени в Регламент (ЕС, Евратом) № 966/2012 на Европейския парламент и на Съвета от 25 октомври 2012 година относно финансовите правила, приложими за общия бюджет на Съюза, и в Делегиран регламент (ЕС, Евратом) № …/….. на Комисията от 29 октомври 2012 г. относно определянето на подробни правила за прилагането на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза. Програмата за съфинансиране, приета съгласно настоящия регламент, заменя предишната програма за съфинансиране на бенефициерите. Следователно с цел постигане на правна сигурност Решение 716/2009/ЕО следва да бъде отменено. (19) С цел насърчаване на интересите на Съюза в областта на финансовото отчитане и одита и гъвкавото адаптиране към евентуални управленски и институционални промени в тази област, в съответствие с член 290 от Договора за функционирането на Европейския съюз на Комисията следва да се делегира правомощието да приема актове относно избора на нови бенефициери по програмата. Изключително важно е по време на подготвителната си работа Комисията да проведе подходящи консултации, включително на експертно равнище. При подготвянето и съставянето на делегирани актове Комисията следва да осигури едновременното, своевременно и надлежно предаване на съответните документи на Европейския парламент и Съвета. (20) Доколкото целите на настоящия регламент не могат да бъдат постигнати в достатъчна степен от държавите членки и следователно поради техния мащаб могат да бъдат по-добре постигнати на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа за пропорционалност, посочен в същия член, настоящият регламент не надхвърля необходимото за постигането на тези цели, ПРИЕХА НАСТОЯЩИЯ РЕГЛАМЕНТ: Член 1 Предмет и обхват 1. С настоящото се приема програма на Съюза („програмата“) за периода от 1 януари 2014 г. до 31 декември 2020 г. в подкрепа на дейността на органите, които допринасят за постигането на целите на политиката на Съюза в областта на финансовото отчитане и одита. 2. Програмата покрива дейностите по разработване или осигуряване на данни за разработването на стандарти, прилагането, оценяването или мониторинга на стандартите или по надзора на процесите за създаването на стандарти в подкрепа на прилагането на съюзните политики в областта на финансовото отчитане и одита. Член 2 Цели 1. Целта на програмата е подобряване на условията за функционирането на вътрешния пазар чрез подкрепа за прозрачно и независимо развитие на международните стандарти за финансово отчитане и одит. 2. Постигането на целта се измерва посредством броя да страните, прилагащи Международните стандарти за финансово отчитане (МСФО) и Международните стандарти за одит (МСО). Член 3 Бенефициери по програмата 1. Следните бенефициери се ползват от финансови средства по програмата: a) бенефициери в областта на финансовото отчитане: – Европейската консултативна група по финансово отчитане (ЕКГФО); – Фондацията за международните стандарти за финансово отчитане (Фондацията за МСФО); б) бенефициер в областта на одита: Надзорният съвет за отчитане и отразяване на обществения интерес (PIOB). 2. Комисията се оправомощава да приема делегирани актове в съответствие с член 9 за избиране на нови бенефициери по програмата и за изменение съответно на параграф 1. 3. Всеки нов бенефициер е юридическо лице с нестопанска цел, което преследва цел, която принадлежи и е в подкрепа на политиката на Съюза в областта на финансовото отчитане и одита, и е пряк приемник на един от бенефициерите, изброени в параграф 1. Член 4 Отпускане на безвъзмездни средства Финансирането по програмата се предоставя под формата на оперативни безвъзмездни средства. Член 5 Прозрачност Всеки бенефициер на финансиране, предоставено по програмата, посочва на видно място, като например уебсайт, публикация или годишен доклад, че е получил финансиране от бюджета на Европейския съюз. Член 6 Финансови разпоредби Финансовата рамка за прилагане на настоящия регламент за периода 2014―2020 г. е 58 010 000 EUR по текущи цени. Член 7 Изпълнение на програмата 1. Комисията изпълнява програмата в съответствие с Регламент Регламент (ЕС, Евратом) № 966/2012 на Европейския парламент и на Съвета от 25 октомври 20120 година относно финансовите правила, приложими за общия бюджет на Съюз. 2. За целите на изпълнението на програмата Комисията приема годишни работни програми. В тях се установяват набелязаните цели, очакваните резултати, методът на изпълнение и общият размер на разходите за тях. Те съдържат също така описание на действията, които ще бъдат финансирани, посочване на сумата, отделена за всяко действие, и индикативен график за изпълнение. По отношение на безвъзмездните средства програмите включват приоритетите, основните критерии за оценка и максималния размер на съфинансирането. Член 8 Защита на финансовия интерес на Европейския съюз 1. Комисията предприема необходимите мерки, за да гарантира, че при изпълнението на дейностите, финансирани по силата на настоящия регламент, финансовите интереси на Съюза са защитени, като за целта прилага превантивни мерки срещу измама, корупция и всякакви други незаконни дейности и извършва ефективни проверки, а при установяването на нередности изисква възстановяване на неоснователно платените суми и, когато е уместно, налага пропорционални и възпиращи санкции. 2. Комисията или нейни представители и Сметната палата имат правомощия за извършване на одити по документи и на място на всички бенефициери на безвъзмездни средства, изпълнители и подизпълнители, които са получили средства от Съюза по силата на програмата. Европейската служба за борба с измамите (OLAF) може да извършва проверки и инспекции на място по отношение на икономически оператори, засегнати пряко или непряко от такова финансиране в съответствие с процедурите, предвидени в Регламент (Евратом, ЕО) № 2185/96 с оглед установяване дали е налице измама, корупция или всякаква друга незаконна дейност, накърняваща финансовите интереси на Съюза във връзка със споразумение за отпускане на безвъзмездни средства, решение за отпускане на безвъзмездни средства или договор за финансиране от страна на Съюза. Без да се засягат първа и втора алинея, в споразумения за сътрудничество с трети държави и международни организации, споразумения за отпускане на безвъзмездни средства, решения за отпускане на безвъзмездни средства и договори, произтичащи от прилагането на настоящия регламент, се предвижда изрично упълномощаване на Комисията, Сметната палата и OLAF да провеждат такива одити, проверки и инспекции на място. Член 9 Упражняване на делегирането 1. Комисията се оправомощава да приема делегирани актове при спазване на условията, предвидени в настоящия член. 2. Правомощията за приемане на делегираните актове, посочени в член 3, параграф 2, се предоставят на Комисията за срок от 7 години, считано от датата на влизане в сила на настоящия регламент. 3. Делегираните правомощия по член 3, параграф 2 може да бъдат отменени по всяко време от Европейския парламент или от Съвета. С решението за отмяна се прекратява посоченото в него делегиране на правомощия. То поражда действие в деня след публикуването на решението в Официален вестник на Европейския съюз или на по-късна, посочена в решението дата. Решението не засяга действителността на делегираните актове, които вече са в сила. 4. Веднага след като приеме делегиран акт, Комисията уведомява едновременно Европейския парламент и Съвета за него. 5. Делегиран акт, приет съгласно член 3, параграф 2, влиза в сила единствено ако нито Европейският парламент, нито Съветът не са представили възражения в срок от два месеца след нотифицирането на акта на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да предоставят възражения. Този срок се удължава с два месеца по искане на Европейския парламент или на Съвета. Член 10 Оценка 1. Най-късно шест месеца преди края на програмата Комисията представя на Европейския парламент и на Съвета доклад относно изпълнението на целите на програмата. Докладът оценява най-малко уместността и последователността на програмата, ефективното ѝ изпълнение, както и ефективността на различните работни програми на бенефициерите за постигането на целите, определени в член 2. 2. Докладът се изпраща за информация на Европейския икономически и социален комитет. Член 11 Отмяна Решение 716/2009/ЕО се отменя считано от 1 януари 2014 г. Член 12 Влизане в сила Настоящият регламент влиза в сила на двадесетия ден след публикуването му в Официален вестник на Европейския съюз. Настоящият регламент е задължителен в своята цялост и се прилага пряко във всички държави членки. Съставено в Брюксел на […] година. За Европейския парламент За Съвета Председател Председател ЗАКОНОДАТЕЛНА ФИНАНСОВА ОБОСНОВКА 1. РАМКА НА ПРЕДЛОЖЕНИЕТО/ИНИЦИАТИВАТА 1.1. Наименование на предложението/инициативата Предложение за Регламент на Европейския парламент и на Съвета за приемане на програма на Съюза в подкрепа на специфични дейности в областта на финансовото отчитане и одита за периода 2014—2020 г. 1.2. Съответна(и) област(и) на политики в рамката на УД/БД[17] Област на политиката: 12 Вътрешен пазар Дейност: Финансови услуги и капиталови пазари 1.3. Естество на предложението/инициативата ¨ Предложението/инициативата е във връзка с нова дейност ¨ Предложението/инициативата е във връзка с нова дейност след пилотен проект/подготвителна дейност[18] Х Предложението/инициативата е във връзка с продължаване на съществуваща дейност ¨ Предложението/инициативата е във връзка с дейност, пренасочена към нова дейност 1.4. Цели 1.4.1. Многогодишни стратегически цели на Комисията, към които е насочено предложението/инициативата Насърчаване на приемането на МСФО в световен мащаб Създаване на условия ЕС да упражнява влияние при разработването на МСФО Принос към независимостта на обществения надзор при разработването на стандартите за одит 1.4.2. Конкретни цели и съответни дейности във връзка с УД/БД Конкретна цел: Подобряване на условията за функциониране на вътрешния пазар, чрез подпомагане на прозрачното и независимо развитие на международните стандарти за финансово отчитане и одит. Съответни дейности във връзка с УД/БД 12.03 Финансови услуги и капиталови пазари 1.4.3. Очаквани резултати и отражение Да се посочи въздействието, което предложението/инициативата следва да окаже по отношение на бенефициерите/ целевите групи. Увеличаване на финансовата независимост на бенефициерите (Фондацията за МСФО, ЕКГФО, PIOB) Обезпечаване на ЕКГФО с необходимите ресурси за изпълнение на нейната европейска мисия от обществен интерес 1.4.4. Показатели за резултатите и за отражението Да се посочат показателите, които позволяват да се проследи осъществяването на предложението/инициативата. Показател за изпълнение || Последни налични данни || Цел Брой на страните, прилагащи МСФО || През 2012 г. около 120 страни прилагат МСФО. || Увеличаване на броя на страните до 2020 г. Процент на одобрените в ЕС стандарти спрямо броя на стандартите, издадени от СМСС до 2020 г. || Към 29 октомври 2012 г. 89 % от МСФО бяха одобрени за прилагане в ЕС (124 стандарта от общо 139) || 100 % до 2020 г. Брой на страните в ЕС, прилагащи МСО || Към края на 2012 г. 20 държави членки са одобрили изцяло разяснените МСО || Приемане и прилагане на всикокачествени МСО от всички държави членки най-късно до 2020 г. 1.5. Основания за предложението/инициативата 1.5.1. Нужди, които трябва да бъдат задоволени в краткосрочен или дългосрочен план Да се увеличи независимостта (както и възприятието за независимост) на бенефициерите в областта на финансовото отчитане и одита, за да могат да изпълняват по задоволителен начин мисията си от обществен интерес. 1.5.2. Добавена стойност от участието на ЕС Основната цел на програмата е да осигури сравнимост и прозрачност на счетоводните отчети на дружествата както в рамките на ЕС, така и в световен мащаб, като по този начин допринесе за доброто функциониране на капиталовите пазари в ЕС и в целия свят. ЕС е най-голямата юрисдикция, в която се прилагат МФСО (Регламент № 1606/2002). ЕС има интерес да превърне международните стандарти за финансово отчитане (МСФО) в приетия в цял свят счетоводни език и да гарантира, че ЕС участва в обществения надзор на Фондацията за МСФО (в която членството в надзорния орган ще бъде обвързано с финансовата вноска). Също така при разработването на тези стандарти е важно да се отчете значителният, надежден и независим технически и практически принос на ЕС. ЕКГФО отговаря за тези дейности. ЕС може да приеме Международните стандарти за одит (МСО) въз основа на Директива 2006/43/ЕО. Следователно той има пряк интерес от това да се гарантира, че високото качество на тези стандарти и справедливият процес на тяхното приемане подлежат на независим обществен надзор от страна на PIOB. 1.5.3. Поуки от подобен опит в миналото До този момент текущото финансиране оправдава очакванията. 1.5.4. Съгласуваност и евентуални полезни взаимодействия с други съответни инструменти Европейската комисия участва активно в реформите на управлението на бенефициерите 1.6. Срок на действие и финансово отражение Х Предложение/инициатива с ограничена продължителност – X Предложението/инициативата е в сила от 1.1.2014 г. до 31.12.2020 г. – ¨ Финансово отражение от ГГГГ до ГГГГ ¨ Предложение/инициатива с неограничена продължителност – Осъществяване с период на започване на дейност от ГГГГ до ГГГГ, – последван от функциониране с пълен капацитет. 1.7. Предвидени(и) начин(и) на управление[19] X Пряко централизирано управление от Комисията ¨ Непряко централизирано управление чрез делегиране на задачи по изпълнението на: – ¨ изпълнителни агенции – ¨ органи, създадени от Общностите[20] – ¨ национални органи от публичния сектор/органи със задължение за обществена услуга – ¨ лица, натоварени с изпълнението на специфични дейности по силата на дял V от Договора за Европейския съюз и посочени в съответния основен акт по смисъла на член 49 от Финансовия регламент ¨ Споделено управление с държавите членки ¨ Децентрализирано управление с трети държави ¨ Съвместно управление с международни организации (да се уточни) Ако е посочен повече от един метод на управление, пояснете в частта „Забележки“. Забележки 2. МЕРКИ ЗА УПРАВЛЕНИЕ 2.1. Правила за мониторинг и докладване Да се посочат честотата и условията. За Фондацията на МСФО: междинни и окончателни доклади За ЕКГФО: окончателни доклади и участието на службите на Комисията във всички комитети на Европейската консултативна група за финансова отчетност За PIOB: окончателни доклади и редовно информиране на Групата за текущо наблюдение 2.2. Система за управление и контрол 2.2.1. Установени рискове Съществува риск оперативните цели да не бъдат постигнати, ако резултатите на бенефициерите по отношение на качеството не отговарят на първоначалните цели, описани в годишните предложения Съществува риск от заплаха за финансовите интереси /репутация на ЕС, ако службите на Комисията не успеят да определят недопустими разходи 2.2.2. Предвидени методи за контрол Риск да не бъдат постигнати оперативните цели: — Бенефициерите трябва да представят годишен доклад съгласно отделните цели на всяка програма и в съответствие с насоките от Регламент (ЕС, Евратом) № 966/2012 of 25 октомври 2012 г. относно финансовите правила, приложими за общия бюджет на Съюз — Оперативните звена, отговорни в рамките на ГД „Вътрешен пазар и услуги“, осъществяват редовни контакти с бенефициерите и участват във всички комитети на ЕКГФО. Риск от заплаха за финансовите интереси на ЕС: — Проверките на поетите задължения за безвъзмездна помощ и извършените плащания в ГД „Вътрешен пазар и услуги“ следват засилените финансови механизми и включват проверки на съответните придружаващи документи, включително на междинните и окончателните отчети, одитираните отчети и конкретните документи, изискани от ГД. Тези проверки се документират в списъци за проверка, които се попълват системно от всички участници в съответните финансови операции (OIA, OVA, OVA2, FIA, FVA, FVA2, AO), включително проверки, извършени от финансовия отдел на Генералната дирекция по финансови и правни въпроси, за да се постигне „одобрено за плащане “ — Финансовият отдел на Генералната дирекция системно извършва проверки на място на всеки бенефициер за провеждането на съществени проверки на извадка от операции с цел да се оцени системата за финансов и вътрешен контрол на бенефициера и да се предоставят на AO допълнителни гаранции относно достатъчната защита на финансовите интереси на ЕС Максималният процент на грешки ще остане под 2 % Разходите за проверките ще бъдат около 0,5 еквивалент на пълно работно време или 63 500 евро годишно. Проверките биха довели до адекватно изразходване на 100 % от отпуснатата годишно сума, следвайки принципа на разумно финансово управление. 2.3. Мерки за предотвратяване на измами и нередности Да се посочат съществуващите или планираните мерки за превенция и защита. Засилени финансови механизми с предварителна оперативна и финансова проверка Редовен анализ на счетоводните сметки, годишните отчети и сертификатите от одита на бенефициерите; Редовни одити на място за проверка на бюджетните системи и контрол 3. ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА 3.1. Съответни функции от многогодишната финансова рамка и разходни бюджетни редове · Съществуващи разходни бюджетни редове[21] По реда на функциите от многогодишната финансова рамка и на бюджетните редове. Функция от многогодишната финансова рамка || Бюджетен ред || Вид разход || Вноска Номер Описание || Многогод./едногод. ([22]) || от държави от ЕАСТ[23] || от страни кандидатки[24] || от трети държави || по смисъла на член 18, параграф 1, буква аа) от Финансовия регламент 1 || 12.0301 Стандарти в областта на финансовото отчитане и одита[25] || Многод. || Не || Не || Не || Не · Поискани нови бюджетни редове: N/A. 3.2. Очаквано отражение върху разходите 3.2.1. Обобщение на очакваното отражение върху разходите Млн. EUR по текущи цени (до третия знак след десетичната запетая) Функция от многогодишната финансова рамка: || Номер: 1 || Функция: „Интелигентен и приобщаващ растеж“ || ГД „Вътрешен пазар и услуги“ || || || 2014 || 2015 || 2016 || 2017 || 2018 || 2019 || 2020 || 2021 || ОБЩО ||  Бюджетни кредити за оперативни разходи || || || || || || || || || || 12.0301 Фондация за МСФО || Поети задължения || (1) || 4,335 || 4,422 || 4,510 || 4,600 || 4,692 || 4,786 || 4,882 || 0 || 32,227 || Плащания || (2) || 3,251 || 4,400 || 4,488 || 4,578 || 4,669 || 4,763 || 4,858 || 1,220 || 31,007 || 12,0301 ЕКГФО || Поети задължения || (1a) || 3,162 || 3,225 || 3,290 || 3,356 || 3,423 || 3,491 || 3,561 || 0 || 23,508 || Плащания || (2a) || 2,372 || 3,209 || 3,274 || 3,339 || 3,406 || 3,474 || 3,543 || 0,891 || 22,617 || 12,0301 PIOB || Поети задължения || (1a) || 0,306 || 0,312 || 0,318 || 0,325 || 0,331 || 0,338 || 0,345 || 0 || 2,275 || Плащания[26] || (2a) || 0,000 || 0,306 || 0,312 || 0,318 || 0,325 || 0,331 || 0,338 || 0,345 || 1,930 || Бюджетни кредити за административни разходи, финансирани от пакета за определени програми[27] || || || || || || || || || || Номер на бюджетния ред || || (3) || 0 || 0 || 0 || 0 || 0 || 0 || 0 || || 0 || ОБЩО бюджетни кредити за ГД „Вътрешен пазар и услуги“ || Поети задължения || =1+1a+3 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 || Плащания || =2+2a+3 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 ОБЩО бюджетни кредити за оперативни разходи || Поети задължения || (4) || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 Плащания || (5) || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 ОБЩО бюджетни кредити за административни разходи, финансирани от пакета за определени програми || (6) || || 0 || 0 || 0 || 0 || 0 || 0 || 0 || 0 ОБЩО бюджетни кредити по ФУНКЦИЯ <1> от многогодишната финансова рамка || Поети задължения || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 Плащания || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 ОБЩО бюджетни кредити по ФУНКЦИИ 1—4 от многогодишната финансова рамка (Референтна стойност) || Поети задължения || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 Плащания || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 Функция от многогодишната финансова рамка: || 5 || „Административни разходи“ Млн. евро (до 3-тия знак след десетичната запетая) || || 2014 || 2015 || 2016 || 2017 || 2018 || 2019 || 2020 || ОБЩО ГД: „Вътрешен пазар и услуги“ ||  Човешки ресурси || 0,548 || 0,548 || 0,548 || 0,548 || 0,548 || 0,548 || 0,548 || 3,836  Други административни разходи || 0,025 || 0,025 || 0,025 || 0,025 || 0,025 || 0,025 || 0,025 || 0,175 ОБЩО ГД „Вътрешен пазар и услуги“ || Бюджетни кредити || 0,573 || 0,573 || 0,573 || 0,573 || 0,573 || 0,573 || 0,573 || 4,011 ОБЩО бюджетни кредити по ФУНКЦИЯ 5 от многогодишната финансова рамка || (Общо поети задължения = общо плащания) || 0,573 || 0,573 || 0,573 || 0,573 || 0,573 || 0,573 || 0,573 || 4,011 Млн. евро (до 3-тия знак след десетичната запетая) || || 2014 || 2015 || 2016 || 2017 || 2018 || 2019 || 2020 || ОБЩО ОБЩО бюджетни кредити по ФУНКЦИИ 1—5 от многогодишната финансова рамка || Поети задължения || 8,376 || 8,532 || 8,691 || 8,854 || 9,019 || 9,188 || 9,361 || 62,021 Плащания || 6,196 || 8,488 || 8,647 || 8,808 || 8,973 || 9,141 || 9,312 || 59,565 3.2.2. Очаквано отражение върху бюджетните кредити за оперативни разходи – ¨ Предложението/инициативата не води до използване на бюджетни кредити за оперативни разходи – X Предложението/инициативата налага използване на бюджетни кредити за оперативни разходи съгласно обяснението по-долу: N/A (оперативни безвъзмездни средства) 3.2.3. Очаквано отражение върху бюджетните кредити с административен характер 3.2.3.1. Обобщение – ¨ Предложението/инициативата не води до използване на бюджетни кредити за административни разходи – X Предложението/инициативата налага използване на бюджетни кредити за административни разходи съгласно обяснението по-долу: Млн. евро (до 3-тия знак след десетичната запетая) || 2014 || 2015 || 2016 || 2017 || 2018 || 2019 || 2020 || ОБЩО ФУНКЦИЯ 5 от многогодишната финансова рамка || || || || || || || || Човешки ресурси || 0,548 || 0,548 || 0,548 || 0,548 || 0,548 || 0,548 || 0,548 || 3,836 Други административни разходи || 0,025 || 0,025 || 0,025 || 0,025 || 0,025 || 0,025 || 0,025 || 0,175 Междинна сума по ФУНКЦИЯ 5 от многогодишната финансова рамка || 0,573 || 0,573 || 0,573 || 0,573 || 0,573 || 0,573 || 0,573 || 4,011 Извън ФУНКЦИЯ 5[28] от многогодишната финансова рамка || || || || || || || || Човешки ресурси || || || || || || || || Други разходи от от административен характер || || || || || || || || Междинна сума извън ФУНКЦИЯ 5 от многогодишната финансова рамка || || || || || || || || ОБЩО || 0,573 || 0,573 || 0,573 || 0,573 || 0,573 || 0,573 || 0,573 || 4,011 3.2.3.2. Очаквани нужди от човешки ресурси – ¨ Предложението/инициативата не води до използване на човешки ресурси – X Предложението/инициативата налага използване на човешки ресурси съгласно обяснението по-долу: Оценката се посочва в еквивалент на пълно работно време (или най-много до един знак след десетичната запетая) || 2014 || 2015 || 2016 || 2017 || 2018 || 2019 || 2020  Длъжности в щатното разписание (длъжностни лица и временно наети лица) XX 01 01 01 (Централа и представителства на Комисията) || 4,125 || 4,125 || 4,125 || 4,125 || 4,125 || 4,125 || 4,125 XX 01 01 02 (Делегации) || || || || || || || XX 01 05 01 (Непреки изследвания) || || || || || || || 10 01 05 01 (Преки изследвания) || || || || || || ||  Външен персонал (в еквивалент на пълно работно време — ЕПРВ)[29] XX 01 02 01 (ДНП, КНЕ, ПНА от общия финансов пакет) || 0,375 || 0,375 || 0,375 || 0,375 || 0,375 || 0,375 || 0,375 XX 01 02 02 (ДНП, КНЕ, МЕД, МП и ПНА в делегациите) || || || || || || || XX 01 04 yy[30] || - в централата[31] || || || || || || || - в делегациите || || || || || || || XX 01 05 02 (ДНП, ПНА, КНЕ — Непреки научни изследвания) || || || || || || || 10 01 05 02 (ДНП, ПНА, КНЕ — Пряка изследователска дейност) || || || || || || || Други бюджетни редове (да се посочат) || || || || || || || ОБЩО || 4,5 || 4,5 || 4,5 || 4,5 || 4,5 || 4,5 || 4,5 XX е съответната област на политиката или съответният бюджетен дял, Нуждите от човешки ресурси ще бъдат покрити от персонала на ГД, на който вече е възложено управлението на мярката и/или който е преразпределен в рамките на ГД, при необходимост заедно с всички допълнително отпуснати ресурси, които могат да бъдат предоставени на управляващата ГД в рамките на годишната процедура за отпускане на средства, като се имат предвид бюджетните ограничения, Описание на задачите, които трябва да се изпълнят: Длъжностни лица и временно наети лица || 5 служители от функционална група AD и 6 служители от функционална група AST, пропорционално на броя на разглежданите случаи. Задачи: задачи на служители, иницииращи процедурите, задачи на проверяващи служители, поддържане на контакти с бенефициера, надзор Външен персонал || 1 договорно нает служител, пропорционално на броя на разглежданите случаи. Задачи: вписване, помощ при планиране и подготовка на мисиите. 3.2.4. Съвместимост с многогодишната финансова рамка – X Предложението/инициативата е съвместимо(а) с предложението за нова многогодишна финансова рамка 2014 ― 2020 г, – ¨ Предложението/инициативата налага препрограмиране на съответната функция от многогодишната финансова рамка, Обяснете нужното препрограмиране, като посочите съответните бюджетни редове и суми, – ¨ Предложението/инициативата изисква прилагане на инструмент за гъвкавост или преразглеждане на многогодишната финансова рамка[32], Обяснете нуждата, като посочите съответните функции, бюджетни редове и суми, 3.2.5. Участие на трети страни във финансирането – Предложението/инициативата не предвижда съфинансиране от трети страни – Предложението/инициативата предвижда прогнозираното по-долу съфинансиране: Бюджетни кредити в млн. евро (до третия знак след десетичната запетая) || 2014 || 2015 || 2016 || 2017 || 2018 || 2019 || 2020 || Общо Фондация за МСФО със собствени средства и средства, предоставени от трети страни (Среден размер на съфинансирането на бенефициера 87%) || 24,873 || 27,576 || 30,278 || 32,977 || 35,674 || 38,370 || 41,064 || 230,813 ЕКГФО със собствени средства и средства, предоставени от трети страни (Среден размер на съфинансирането на бенефициера 60%) || 4,338 || 4,675 || 4,910 || 5,044 || 5,277 || 5,409 || 5,439 || 35,093 PIOB със собствени средства и средства, предоставени от трети страни (Среден размер на съфинансирането на бенефициера 78 %) || 1,084 || 1,106 || 1,128 || 1,151 || 1,174 || 1,197 || 1,221 || 8,061 ОБЩО съфинансирани бюджетни кредити || 30,295 || 33,357 || 36,316 || 39,172 || 42,126 || 44,976 || 47,724 || 273,967 3.3. Очаквано отражение върху приходите – X Предложението/инициативата няма финансово отражение върху приходите, – ¨ Предложението/инициативата има следното финансово отражение: – ¨ върху собствените ресурси – ¨ върху разните приходи [1] Европейска консултативна група по финансова отчетност [2] Решение № 716/2009/ЕО на Европейския парламент и на Съвета от 16 септември 2009 година за създаване на програма на Общността в подкрепа на специфични дейности в областта на финансовите услуги, финансовото отчитане и одита, ОВ L 253, 25.9.2009 г., стр. 8. [3] КЕБН, КЕЗПНН, ЕКРЦК [4] Многократни призиви бяха отправяни в този смисъл след декларацията от Лондон, 2009 г.; последно в Лос Кабос през 2012 г. [5] http://www.iosco.org/monitoring_board/pdf/Final%20Report%20on%20the%20Review%20of%20the%20IFRS%20Foundation's%20Governance.pdf [6] ЕКГФО е в действителност органът, посочен в съображение 10 от Регламента за МСС. [7] Членовете на Групата за текущо наблюдение са: Европейската комисия, IOSCO (Международна организация на комисиите за ценни книжа), БКБН (Базелският комитет за банков надзор), IAIS (Международната асоциация на застрахователните надзорни органи), FSB (Съветът за финансова стабилност) и IFIAR (Международният форум на независимите одитни регулатори) и Световната банка [8] PIOB наблюдава работата на МФС от гледна точка на обществения интерес. Следователно следните три независими комитета на МСФ може да се считат за партньори на PIOB: IAASB (Съветът по международни одиторски стандарти и стандарти за изразяване на сигурност), IESBA (Съвет по международни етични стандарти за счетоводители) и IAESB (Съвет за международни образователни стандарти по счетоводство). [9] COM(2009)14 окончателен [10] ОВ C , г., стр. . [11] ОВ L 253, 25.9.2009 г., стр. 8. [12] ОВ L 243, 11.9.2002 г., стр. 1. [13] ОВ L 157, 9.6.2006 г., стр. 87. [14] В изменения текст на член 26, както се посочва в член 1 от предложението за Директива на Европейския парламент и на Съвета за изменение на Директива 2006/43/ЕО относно задължителния одит на годишните счетоводни отчети и консолидираните счетоводни отчети, COM (2011) 778 окончателен и член 20 от предложението за Регламент на Европейския парламент и на Съвета относно специални изисквания по отношение на задължителния одит на дружества, извършващи дейност в обществен интерес, COM (2011) 779 окончателен [15] Предложение за Директива на Европейския парламент и на Съвета за изменение на Директива 2006/43/ЕО относно задължителния одит на годишните счетоводни отчети и консолидираните счетоводни отчети, COM (2011) 778 окончателен [16] [...] [17] УД: Управление по дейности — БД: бюджетиране по дейности. [18] Съгласно член 49, параграф 6, буква а) или б) от Финансовия регламент. [19] Подробности във връзка с методите на управление и позоваванията на Финансовия регламент могат да бъдат намерени на уебсайта BudgWeb: http://www.cc.cec/budg/man/budgmanag/budgmanag_en.html [20] Посочени в член 185 от Финансовия регламент. [21] Посоченият по-долу бюджетен ред 12.0301 се отнася до новата номенклатура за МФР 2014 ― 2020 г. Той отговаря на бюджетен ред 12.0401 в МФР 2007 ― 2013 г. [22] Многогод.= многогодишни бюджетни кредити / едногод..= едногодишни бюджетни кредити [23] ЕАСТ: Европейска асоциация за свободна търговия. [24] Държавите кандидатки и когато е целесъобразно потенциалните държави кандидатки от Западните Балкани. [25] Бюджетният ред е с индикативен характер и може да бъде променен след годишната процедура [26] Плащанията на PIOB ще бъдат направени без предварителни плащания и в рамките на една единствена операция през следващата година [27] Техническа и/или административна помощ и разходи в подкрепа на изпълнението на програми и/или дейности на ЕС (предишни редове „BA“), непреки изследвания, преки изследвания. [28] Техническа и/или административна помощ и разходи в подкрепа на изпълнението на програми и/или дейности на ЕС (предишни редове „BA“), непреки изследвания, преки изследвания. [29] ДНП = договорно нает персонал; ПНА= персонал нает чрез агенция за временна заетост; МЕД= младши експерт в делегация; МП = местен персонал; КНЕ = командирован национален експерт. [30] Под тавана за външния персонал от бюджетните кредити за оперативни разходи (предишни редове „BA“). [31] Основно за структурните фондове, Европейския земеделски фонд за развитие на селските райони (ЕЗФРСР) и Европейския фонд за рибарство (ЕФР). [32] Вж. точки 19 и 24 от Междуинституционалното споразумение.